Ongeluk op hoofweg eis Walvisbaaier - Ongelukke - Republikein
Monday, October 19th, 09:03:58
Ongeluk op hoofweg eis Walvisbaaier
06 October 2020 | Ongelukke
Die 30-jarige Cameron Britz van Walvisbaai het Sondagaand sy lewe in 'n motorongeluk op die B1-hoofweg noord van Windhoek verloor.
Hy het glo sowat 25 kilometer voor Okahandja op die brug oor die Teufelsbachrivier beheer van sy motor verloor.
Volgens 'n polisieverslag het sy motor 'n padversperring getref en het dit vir etlike meters deur die lig geseil tot dit die fondasie aan die onderpunt van die brug getref het.
Die impak van die botsing met die sementfondasie het die motor, 'n Volkswagen Golf GTi, byna heeltemal platgefrommel. Volgens die verslag is Britz op die toneel oorlede.